Nu kan du se Google Nest-kamerafeeds på tv’et

Det er nærmest absurd, det ikke har været muligt hidtil, men bedre sent end aldrig. I denne uge får Chromecast med Google TV en opdatering, så den kan vise video fra Nest-kameraer på fladskærmen. Det oplyser Google i et blog-indlæg.

Dermed skulle det være muligt, at et videofeed popper op på tv’et, hvis der er nogen, der ringer på eksempelvis Google Nest Doorbell. Eller man kan kalde videofeeds fra andre kameraer frem på kommando.

I forvejen kan kameraerne sende feeds til deres smart displays.

Ifølge blog-indlægget virker opdateringen med Chromecast med Google TV. Der er ikke nogen oplysninger om det også virker med fladskærme, der har Google TV indbygget.

Blogindlægget bekræfter, at “alle Nest kameraer og Nest Doorbells vil være understøttet, inklusive vores seneste enheder, der blev udgivet i 2021: Nest Cam (udendørs eller indendørs, batteri), Nest Cam (indendørs, kablet), Nest Cam med projektør og Nest Doorbell (batteri)”.

Ifølge Google rulles opdateringen ud i løbet af ugen. Til oplysning er den endnu ikke kommet her på adressen.

Vil man tjekke, om den er kommet, kan man bruge Assistant til at kalde videoen frem på skærmen. Man kan benytte følgende kommando: “Hey Google, vis mig hoveddørens kamera på mit tv”. (Eller blot “Hey Google, vis mig hoveddørens kamera”, hvis man benytter fjernbetjeningen fra Chromecast med Google TV.

Nu kan du se Google Nest-kamerafeeds på tv’et