Google Nest-videodørklokke går død i kulde

Den danske vinter er ikke værdsat af Google Nest Doorbell. Tværtimod. Videodørklokken, som jeg anmeldte for ganske nyligt, kan nemlig ikke tåle kulde. Så snart temperaturen når under 0 grader, stopper batteriet med at lade op. Det gælder også, selv om dørklokken er kablet, skriver The Verge.

Det samme gælder i øvrigt for det batteridrevne Google Nest Cam, skriver Google på en ny supportside.

Google har opdateret supportsiden på grundlag af en række brugere. De har klaget over, at deres Nest Doorbell og kameraer løb hurtigt tør for strøm denne vinter. Selv når produkterne var sat til en strømkilde.

Årsagen til problemet er baseret på en lille, men vigtig skelnen mellem batteridrevne og “ægte” kablede dørklokker. Batteridrevne dørklokker, drives ikke direkte af strøm, men bruger strømmen til at oplade batteriet. Men der skal altså være minimum 0 grader for at batteriet overhovedet vil lade op. Derfor drænes Nest Doorbell hurtigere i frostvejr.

Google advarer om, at batteriet ved den laveste driftstemperatur (0 grader og køligere) kan have mindre end halvdelen af den levetid, det har i varmere vejr.

Hvis du ikke er sikker på, om din enhed er påvirket, kan du tjekke i Google Home-appen, hvor enheden vil sige “opladning sat på pause” eller “oplader langsomt” med en lang estimeret opladningstid, hvis din dørklokke er for kold.

Løsningen er, ifølge Google, at tage dørklokken ned og bringe den indenfor “til et varmt sted” for at oplade (noget du sandsynligvis allerede gør, hvis den ikke er tilsluttet dørklokkeledningerne).

Google Nest-videodørklokke går død i kulde